Umhverfisstjórnunarhugbúnaður þeirra hefur nú verið innleiddur inn í verklag Bónus sem mun vafalaust hjálpa fyrirtækinu að ná enn betri árangri í umhverfismálum . Flokkun í Bónus Á síðasta ári ( 2018 ) flokkaðist sorp fyrirtækisins þannig að 64,7% fór sem bylgjupappi til endurvinnslu , úrgangur til urðunar var 30,5% og lífrænn úrgangur til moltugerðar 2,6% . Bónus leitast við að draga úr neikvæðum áhrifum sem starfsemi verslunarinnar hefur á umhverfið . Sérstök áhersla er lögð á að draga úr matarsóun og rýrnun en Bónus hefur frá upphafi selt útlitsgallaðar vörur og vörur á síðasta neysludegi með verulegum afslætti og þannig náð að minnka rýrnun og sorp . Í október 2019 höfðu selst 48.432 pokar af útlitsgölluðum matarávöxtum sem gerir u.þ.b 34 tonn . Auk fjölnota pokana bjóðast viðskiptavinum pappírs - og maíspokar ásamt netum fyrir grænmeti og ávexti . Með tilkomu lífniðurbrjótanlegu burðapokanna sparast 200 tonn af plasti ár hvert sem hefði annars endað í urðun eða það sem verra er , í vistkerfinu , með tilheyrandi skaðlegum áhrifum þess . Bónus hvetur því alla viðskiptavini að hafa meðferðis fjölnota burðarpoka ásamt fjölnota netum fyrir grænmeti og ávexti .